Իրանի եւ Վեցեակի միջեւ բանակցութիւններու յաջորդ հանգրուանը տեղի պիտի ունենայ Չորեքշաբթի, 20 Նոյեմբերին, Ժընեւի մէջ: Սոյն յայտարարութիւնը կատարեց Եւրոպական Միութեան գլխաւոր բանագնաց Քաթրին Աշթըն.« Իրանի արտաքին գործոց նախարարը եւ ես, 20 Նոյեմբերին պիտի վերահանդիպինք այստեղ». լրագրողներուն յայտնեց Աշթըն: Եւրոպացի դիւանագէտը նշեց, թէ զգալի յառաջընթաց արձանագրուած է բանակցութիւններու ընթացքին, սակայն առկայ են որոշ տարակարծութիւններ: